  Константин Вознесенских Анжелика Тихонова корреспондент 0+ 9-тӥ куартолэзе, Вормон нуналэ, Ижкарын улӥсьёслы но куноослы тылъёсын пиротехнической возьматон адӟытозы. Со сярысь 4-тӥ куартолэзе журналистъёсын пумиськонын «Центр активных коммуникаций» ужъюртлэн кивалтӥсез Евгения Сундукова вераз. « 21 час 30 минутэ Ижкарысь тымет дурын йӧспӧртэм ужрад ортчоз, кудзэ Ижкар ноку ӧз ортчытъя на. Ми понна со опыт, аспӧртэм дӥсьтон. Со «Салют Победы!» светомузыкальной пиротехнической возьматон » Евгения Сундукова, «Центр активных коммуникаций» ужъюртлэн кивалтӥсез Пиротехникаен но тылэн шудэм улсын ӝыны час ӵоже ож аръёсысь кырӟанъёс чузъяськозы. Соос пӧлын «Эхо любви», «Десятый наш десантный батальон», «Смуглянка», «Священная война», «Журавли», «Катюша» но мукетъёсыз. Евгения Сундуковалэн кылъёсызъя, тодмо кырӟанъёс воксё выль сямен чузъяськозы. Ужрад бере сяме пырем салют сётозы. Тодэ вайытом, Быдӟым Атыкай ожын Вормонлы 77 ар тырмонэз пусъён пӧртэм ужрадъёс ортчозы. Ижкарын парадэ нырысьсэ кинологи служба пыриськоз.  Тегъёс: ВормонНунал Удмуртия Мерлык БыдӟымАтыкайож Ижкар  